

гр. Болярово, област Ямбол, п.к.8720,  ул. ”Димитър Благоев” № 7

Председател тел.: 04741 / 69-22, 69-32

Еmail: obs_bolyarovo@abv.bg,  obstinski.savet@bolyarovo.bg                                 
П Р О Т О К О Л  № 31
ОТ ЗАСЕДАНИЕ НА ПОСТОЯННАТА КОМИСИЯ ПО ЕВРОПЕЙСКИ ПРОГРАМИ, ЗДРАВЕОПАЗВАНЕ, СОЦИАЛНА ПОЛИТИКА, ОБРАЗОВАНИЕ, КУЛТУРА, ВЕРОИЗПОВЕДАНИЯ, СПОРТ, ТУРИЗЪМ, ПРОВЕДЕНО НА 19.02.2026 г. 

Днес 19.02.2026 година, от 14.20 часа в залата на общината на пл. ”Девети септември” № 4, се проведе заседание на Постоянната комисия по европейски програми, здравеопазване, социална политика, образование, култура, вероизповедания, спорт, туризъм към ОбС - Болярово, във връзка с провеждане на редовно заседание на Общински съвет - Болярово на  26.02.2026 г.

На заседанието присъстваха:
                 1. Мария Тодорова - председател
2. Ана Петрова-Димитрова - член
3. Янко Анев – член
4. Ана Минчева – член
5. Веселина Ганева – член
Отсъстващи: няма
Присъстват още: г-н Красимир Григоров – председател на ОбС.
Мария Тодорова – председател на ПК: уважаеми колеги, цялата комисия е тук, нямаме отсъстващи членове, можем да започваме работа. Нашата комисия, има за задача да разгледа и даде становище по т. 1,3,6,10 от дневния ред
ПО Т. 1 ОТ ДНЕВНИЯ РЕД: Приемане на Отчет за изпълнение на дейностите  по общинският годишен план за подкрепа на личностното развитие на децата и учениците в община Болярово за 2025 година и приемане на годишен план за 2026 г. за изпълнение на Стратегията за подкрепа личностно развитие на децата и учениците в община Болярово, докладва: Христо Христов – кмет на общината.
Мария Тодорова: колеги, отчета е много подробен и си личи, че е изпълнена основната цел, която е била поставена в началото на дейността. В община Болярово функционира една детска градина с филиали и 2 училища. За превенция и недопускане на отпадане на ученици от учебната среда, работят много механизми като един от тях е съвместната работа между институциите по обхващане, включване и предотвратяване на отпадането. Описани са подробно и проектите по които са работили училищата и ДГ. Докладната записка е много подробна и няма да се спирам на всички останали дейности.
Веселина Ганева: мога да изкажа само мнения за подкрепа за тази точка.

Янко Анев: да приемем докладната в този вид.
Ана Димитрова: нямам възражения

Ана Минчева: аз също я подкрепям.
Мария Тодорова: след като няма други изказвания предлагам да се обединим около едно мнение. Становището на комисията е, докладната записка да влезе за разглеждане в заседание на Общински съвет. 
Гласували:          „За“ – 5,          „Против“ – 0,        „Въздържали се“ – 0. 
ПО Т. 3 ОТ ДНЕВНИЯ РЕД: Отчет за работата на Общински съвет Болярово за второто шестмесечие на 2025 година., докладва: Красимир Григоров – председател на ОбС.
Мария Тодорова: както знаете на всяко шестмесечие приемаме подобен отчет, в който се описва нашата работа и дейностите по които работим. През отчетния период, нямаме върнати решения, което е отлично за нашата работа.
Янко Анев: видно е, че всичко е ясно описано – проведени са 7 заседания, взели сме 65 решения. По голяма част от тях продължава да се работи, а част от тях вече са изпълнени и приключени. Това показва, че през периода съвместно с общинската администрация сме работили сериозно. Благодаря.
Мария Тодорова: Становището на комисията е, отчета да влезе за разглеждане в заседание на Общински съвет. 
Гласували:          „За“ – 5,          „Против“ – 0,        „Въздържали се“ – 0. 
ПО Т. 6 ОТ ДНЕВНИЯ РЕД: Приемане на програма за развитие на читалищната дейност в община Болярово през 2026 година, докладва: Нина Терзиева –  зам. кмет на общината.
Мария Тодорова: във връзка със ЗНА, председателите на читалищата на територията на съответната община ежегодно представят предложения за дейностите през съответната година. На територията на община Болярово функционират 6 читалища, като всяко едно от тях е съдебно регистрирано и е вписано в регистъра на народните  читалища в МК. Считам, че докладната записка  се препокрива с културния календар, който приехме. 
Веселина Ганева: за читалищата искам да кажа, че те нямат световен аналог. Организации като читалища, няма никъде другаде. Тази възможност да се събира всичко българско и цялата традиция е в едно, заедно с обичаи. Инициативата за съхраняването им е достойна за уважение на тези, които работят като дейци. Относно читалищата може много да се говори, но основната им цел е съхранение на българщината. 
Янко Анев: 6 културни института, както казахте и Вие, имаме на територията на нашата община. Виждате колко разнообразна е тяхната дейност. Независимо, че живеем в един район, в който с всяка изминала година населението намалява, въпреки това хората останали тук и част от тях, които са на една доста сериозна възраст, продължават да тачат народното битие. Тази дейност няма да се погуби, ще продължи да се развива. В това съм оптимист, защото виждам как се развива дейността. Целта е да се включват и повече млади хора. Българското си остава и ще пребъде.
Мария Тодорова: Обединяваме се около едно мнение. Становището на комисията е, докладната записка да влезе за разглеждане в заседание на Общински съвет. 

Гласували:          „За“ – 5,          „Против“ – 0,        „Въздържали се“ – 0. 
ПО Т. 10 ОТ ДНЕВНИЯ РЕД: Отчет за изпълнение на дейностите по Общинската програма за закрила на детето на община Болярово за 2025 г. и приемане на Общинска програма за закрила на детето на община Болярово за 2026 г., докладва: Нина Терзиева – зам. кмет на общината.
Мария Тодорова: предоставеният ни отчет е доста подробен, изготвен е в табличен вид, според изискванията. Обърнато е внимание на няколко основни приоритета и цели. За всяка една цел, подробно са описани извършените дейности. Няма да ги изброявам подробно една по една. Предоставената ни програма също е подробна. Надяваме се да се продължи да се работи в същия дух. 
Янко Анев: всичко е ясно и точно описано и в двата документа.
Веселина Ганева: нямам допълнения.

Мария Тодорова: Обединяваме се около едно мнение. Становището на комисията е, докладната записка да влезе за разглеждане в заседание на Общински съвет. 
Гласували:          „За“ – 5,          „Против“ – 0,        „Въздържали се“ – 0. 

Поради изчерпване на дневния ред, заседанието на ПК беше закрито.

     ПРОТОКОЛЧИК:



     ПРЕДСЕДАТЕЛ НА ПК:         

                /С.. Н./



                                 /М. Т./

